571 జాతుల చెట్లు మాయం | | V6 Velugu
571 జాతుల చెట్లు మాయం
ఆ చెట్టు పేరు గ్రాండీడీర్​బావోబాబ్. మడగాస్కర్​లో తప్ప ప్రపంచంలో ఇంకెక్కడా కనిపించదు. వందల ఏండ్లు బతికే అత్యంత అరుదైన ఈ చెట్లు ఇప్పుడు కేవలం5 మాత్రమే మిగిలాయట! మడగాస్కర్​లో ఉన్న ఇలాంటివే మరో 9 జాతులు కూడా అంతరించిపోయే ప్రమాదంలో ఉన్నాయట. ఇవే కాదు.. గత కొన్నేండ్లలో భూమి మీద చెట్లు అంతరించిపోవడం వందల రెట్లు పెరిగిందని చెబుతున్నారు సైంటిస్టులు. ఐక్యరాజ్యసమితి ఇటీవల విడుదల చేసిన ఓ నివేదిక ప్రకారం, గత కొన్నేండ్లలోనే 571 జాతుల మొక్కలు కనుమరుగైపోయాయని అంటున్నారు. మొక్కలు, జంతువులు కలిసి సుమారుగా10 లక్షల జాతులు అంతరించిపోయే ప్రమాదంలో ఉన్నాయని చెబుతున్నారు. భూమిపై జీవ జాతులు అంతరించిపోవడం ఇప్పుడు చాలా వేగంగా జరుగుతోందని, ఓ రకంగా ఇది జంతు, చెట్ల జాతుల అంతానికి దారి తీయొచ్చని హెచ్చరిస్తున్నారు.
ముప్పు 350 రెట్లు పెరిగింది
అడవుల నరికివేత వల్ల కావచ్చు, వాతావరణ మార్పుల వల్ల కావచ్చు.. ఏటా అనేక జాతులు కనుమరుగు అయిపోతున్నాయి. గతంతో పోలిస్తే ఇప్పుడు చెట్లు 350 రెట్లు వేగంగా అంతరించిపోతున్నాయని, పర్యావరణవేత్తలు చెబుతున్నారు. ఉదాహరణకు మడగాస్కర్​లో 12 వేల జాతుల మొక్కలు ఉన్నాయి. వీటిలో 80% మొక్కలు ఇక్కడ తప్ప ప్రపంచంలో ఇంకెక్కడా కనిపించవు. ఇంగ్లాండ్​లో 1,859 జాతుల మొక్కలు ఉన్నాయి. వీటిలో 75 జాతులు ఇక్కడ మాత్రమే కనిపిస్తాయి. అయితే, ఆవాసాల ధ్వంసం, వాతావరణ మార్పుల వల్ల మడగాస్కర్ జీవవైవిధ్య హాట్​స్పాట్​గా మారింది. ఇంగ్లాండ్​లోని జీవజాతులకు ముప్పు తక్కువగా ఉన్నందున ఇక్కడి జీవవైవిధ్య ప్రదేశాలను కోల్డ్​స్పాట్లుగా పేర్కొంటున్నారు. కోల్డ్​స్పాట్ల కన్నా, హాట్​స్పాట్లలోని జీవజాతులు వేగంగా అంతరించిపోయే ప్రమాదంలో ఉన్నాయని రీసెర్చర్లు గుర్తించారు. ముఖ్యంగా గడ్డి వంటి జాతుల మొక్కలు అత్యంత వేగంగా అంతరిస్తున్నాయని, వచ్చే 80 ఏళ్లలో అది వేల రెట్లు పెరుగుతుందని ఆందోళన వ్యక్తం చేస్తున్నారు.
లెక్క తప్పొచ్చు కానీ.. కాపాడుకోకుంటే కష్టమే
భూమిపై అంతరించిపోయాయని అనుకున్న ఎన్నో జాతుల మొక్కలు, జంతువులు అప్పుడప్పుడూ మళ్లీ కనిపించి, ఆశ్చర్యపరుస్తుంటాయి. అలాంటి 431 జాతులు మళ్లీ కనిపించాయని ఇటీవలి ఓ నివేదిక వెల్లడించింది కూడా. అయితే, పర్యావరణాన్ని కాపాడుకోకపోతే భూమిపై జీవజాతులు అంతరించిపోయే ప్రమాదం పెరుగుతుందని హెచ్చరిస్తున్నారు. అడవుల నరికివేత, జీవజాతులు ఎక్కువగా ఉండేచోట వాటి ఆవాసాల ధ్వంసం, శిలాజ ఇంధనాల వాడకం తగ్గించాలని చెబుతున్నారు.
571 jaatula chetlu maayam | | V6 Velugu
571 jaatula chetlu maayam
aa chettu paeru grandideribywabababa. madagaskarelo tappa prapanchamlo inkekkada kanipinchadu. vandala endlu batike atyanta arudaina ee chetlu ippudu kevalam5 matrame migilayata! madagaskarelo unna ilantive maro 9 jaatulu kuudaa antarinchipoye pramaadamlo unnayata. ive kaadu.. gatha konnendlalo bhoomi meeda chetlu antarinchipovadam vandala retlu perigindani chebutunnaru cientistulu. aikyaraajyasamiti iteevala vidudala chesina oo nivedika prakaaram, gatha konnendlalone 571 jaatula mokkalu kanumarugaipoyayani antunnaru. mokkalu, jantuvulu kalisi sumaruga10 lakshala jaatulu antarinchipoye pramaadamlo unnaayani chebutunnaru. bhoomipai jeeva jaatulu antarinchipovadam ippudu chala vegamgaa jarugutondani, oo rakamgaa idhi jantu, chetla jaatula antaaniki daari teeyochani hecharistunnaru.
muppu 350 retlu perigindi
adavula narikiveta valla kaavachhu, vaataavarana maarpula valla kaavachhu.. eta aneka jaatulu kanumarugu ayipotunnaayi. gatamto poliste ippudu chetlu 350 retlu vegamgaa antarinchipotunnaayani, paryaavaranavettalu chebutunnaru. udaaharanaku madagaskarelo 12 vela jaatula mokkalu unnaayi. veetilo 80u mokkalu ikkada tappa prapanchamlo inkekkada kanipinchavu. inglandelo 1,859 jaatula mokkalu unnaayi. veetilo 75 jaatulu ikkada matrame kanipistaayi. ayithe, aavaasaala dhwamsam, vaataavarana maarpula valla madagaskar jeevavaividhya hatyspatega maarindi. inglandeloni jeevajaatulaku muppu takkuvagaa unnanduna ikkadi jeevavaividhya pradesaalanu koldyspatluga perkontunnaru. koldyspatla kanna, haatispaatlalooni jeevajaatulu vegamgaa antarinchipoye pramaadamlo unnaayani reserturlu gurtinchaaru. mukhyamgaa gaddi vanti jaatula mokkalu atyanta vegamgaa antaristunnaayani, vache 80 ellalo adhi vela retlu perugutundani aandolana vyaktam chestunnaru.
lekka tappochu cony.. kapadukokunte kashtame
bhoomipai antarinchipoyaayani anukunna enno jaatula mokkalu, jantuvulu appudappuduu malli kanipinchi, aascharyaparustuntaayi. alanti 431 jaatulu malli kanipinchaayani iteevali oo nivedika velladinchindi kuudaa. ayithe, paryaavaranaanni kapadukokapothe bhoomipai jeevajaatulu antarinchipoye pramaadam perugutundani hecharistunnaru. adavula narikiveta, jeevajaatulu ekkuvagaa undechota vaati aavaasaala dhwamsam, shilaja indhanaala vaadakam tagginchaalani chebutunnaru.